## Zakon o izmjenama i dopunama Zakona o visokim učilištima

### NN 29/1996 (17.4.1996.), Zakon o izmjenama i dopunama Zakona o visokim učilištima

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O VISOKIM UČILIŠTIMA**

Proglašavam Zakon o izmjenama i dopunama Zakona o visokim učilištima,
koji je donio Zastupnički dom Sabora Republike Hrvatske na sjednici 29.
ožujka 1996.

Broj: 01-96-710/1

Zagreb, 5. travnja 1996.

Predsjednik

Republike Hrvatske

**dr. Franjo Tuđman,** v. r.

## **ZAKON**

### **O IZMJENAMA I DOPUNAMA ZAKONA O VISOKIM UČILIŠTIMA**

Članak 1.

U Zakonu o visokim učilištima ("Narodne novine" br. 96/93., 34/94.,
21/95. i 48/95.), u članku 2. točki 7. riječ: "području;" zamjenjuje se
riječima: "polju, u odjelu su u pravilu svi nastavnici i suradnici sveučilišta
iz toga znanstvenog polja;"

Iza točke 7. dodaje se nova točka 8. koja glasi:

"8. Veleučilišni odjel - ustrojbena jedinica veleučilišta, koja sudjeluje
u izvedbi stručnih studija te ustrojava i izvodi nastavni i visokostručni
rad u jednom području;".

U dosadašnjoj točki 8., koja postaje točka 9. riječi "sveučilišta ili
veleučilišta" zamjenjuju se riječima: "visokog učilišta".

Dosadašnje točke 9., 10., 11., 12. i 13., postaju točke 10., 11., 12.,
13. i 14.

Članak 2.

U članku 5. stavku 4. iza riječi: "fakulteta" dodaju se riječi: "umjetničke
akademije, visoke škole u sastavu sveučilišta."

Iza stavka 4. dodaje se novi stavak 5. koji glasi:

"Ako upravno vijeće sveučilišta, odnosno veleučilišta, u roku od tri
mjeseca od uredno podnesenog zahtjeva za davanje suglasnosti na statut
ne uskrati suglasnost, smatra se da je dalo suglasnost."

Dosadašnji stavak 5., koji postaje stavak 6., mijenja se i glasi:

"Statut visoke škole izvan veleučilišta ili sveučilišta donosi dekan
na prijedlog nastavničkog vijeća, a uz suglasnost upravnog vijeća."

Članak 3.

U članku 7., iza stavka 3., dodaje se stavak 4. koji glasi:

"Visoka učilišta su pravne osobe".

Članak 4.

U članku 9. stavku 2. iza riječi: "veleučilištima," dodaju se riječi:
"te javne visoke škole".

Članak 5.

U članku 10. iza stavka 2. dodaje se novi stavak 3. koji glasi:

"Uredbom iz stavka 2. ovoga članka može se iznimno, uz prethodnu suglasnost
upravnog vijeća javnog sveučilišta i uz mišljenje Nacionalnog vijeća za
visoku naobrazbu iz članka 127. ovoga Zakona, propisati da javna visoka
škola djeluje u sastavu javnog sveučilišta."

Dosadašnji stavak 3. postaje stavak 4.

Članak 6.

U članku 11. stavak 2. mijenja se i glasi:

"Privatno sveučilište, veleučilište ili visoka škola, osnivaju se uz
prethodnu suglasnost Ministarstva znanosti i tehnologije (u daljnjem tekstu:
Ministarstvo) i uz pribavljeno mišljenje Nacionalnog vijeća za visoku naobrazbu."

U stavku 3. riječi: "Nacionalno vijeće za visoku naobrazbu" zamjenjuju
se riječju: "Ministarstvo".

Iza dosadašnjeg stavka 3., dodaje se stavak 4. koji glasi:

"Ako Nacionalno vijeće za visoku naobrazbu iz stavka 1. i 2. ovoga članka
ne da mišljenje o potrebi osnutka visokog učilišta u roku od tri mjeseca
od uredno podnesenog zahtjeva Ministarstva, smatra se da je njegovo mišljenje
pozitivno."

Članak 7.

U članku 12. iza riječi: "veleučilišne škole" točka se briše te se dodaju
riječi: "i ustrojavaju veleučilišne odjele."

Članak 8.

U članku 13. dodaje se stavak 2. koji glasi:

"Iznimno, javna visoka škola može biti u sastavu javnog sveučilišta."

Članak 9.

U članku 14. stavak 2. mijenja se i glasi:

"Veleučilište se može ustrojiti bez veleučilišnih škola s odjelima u
svom sastavu, u skladu s odlukom o osnutku i statutom."

Članak 10.

U članku 17. stavku 2. iza riječi: "Sveučilište" stavlja se zarez te
se riječ: "i" briše, a iza riječi: "veleučilište" dodaju se riječi: "te
visoko učilište u sastavu sveučilišta ili veleučilišta, uz suglasnost upravnog
vijeća", a brojka: "8" zamjenjuje se brojkom: "9".

Članak 11.

U članku 19. stavku 2. riječi: "Ministarstvo znanosti i tehnologije
(u daljnjem tekstu: Ministarstvo)" zamjenjuju se riječima: "ministar znanosti
i tehnologije (u daljnjem tekstu: ministar)".

U stavku 3. brišu se riječi: "Na temelju prethodnog izvješća Ministarstva
o uvjetima iz stavka 1. ovoga članka", iza riječi: "daje" dodaje se riječ:
"Ministarstvu", a iza riječi: "studija" briše se točka i dodaju riječi:
"na temelju uvjeta utvrđenih prema stavku 2. ovoga članka".

U stavku 4. riječ: "izvješća" zamjenjuje se riječju: "zahtjeva".

Članak 12.

U članku 20. stavku 1. riječi: "i koje ima pozitivno" zamjenjuju se
riječima: "uzimajući u obzir".

U stavku 2. riječi: "ministar nadležan za poslove visoke naobrazbe (u
daljnjem tekstu: Ministar)" zamjenjuju se riječju: "ministar".

Članak 13.

U članku 21. stavku 2. riječi: "o javnim visokim učilištima" zamjenjuju
se riječima: "koje se odnose na javna visoka učilišta".

Članak 14.

U članku 23. stavak 1. mijenja se i glasi:

"Ustanovama kojima je na temelju posebnog zakona dodijeljen naziv "klinika",
"klinička bolnica" ili "klinički bolnički centar", sveučilište može dodijeliti
naziv "sveučilišna klinika", "sveučilišna klinička bolnica" ili "sveučilišni
klinički bolnički centar" po postupku i uz uvjete utvrđene statutom sveučilišta."

Članak 15.

U članku 28. dodaju se stavci 2. i 3. koji glase:

"Iznimno se može izvan uvjeta utvrđenih člankom 11. i 19. ovoga Zakona,
uz dozvolu ministra zbog posebnog državnog interesa, na određeno vrijeme
ustrojiti i izvoditi stručni studij na sveučilištu ili visokom učilištu
u njegovu sastavu.

Uvjete ustrojavanja i izvedbe stručnih studija iz stavka 2. ovoga članka,
propisuje ministar."

Članak 16.

U članku 29. iza riječi: "povjeriti" dodaju se riječi: "sveučilišnim
klinikama, sveučilišnim kliničkim bolnicama, sveučilišnim kliničkim bolničkim
centrima te".

Članak 17.

Članak 32. mijenja se i glasi:

"Dodiplomski studij iz članka 25. ovoga Zakona može upisati osoba koja
je završila odgovarajuću srednju školu u trajanju od najmanje četiri godine.

Visoko učilište koje ustrojava dodiplomski sveučilišni studij utvrđuje
koja je srednja škola odgovarajuća za upis na studij te utvrđuje uvjete
upisa za pristupnike koji nemaju odgovarajuću srednju školu iz stavka 1.
ovoga članka.

Dodiplomski studij iz članka 26. ovoga Zakona može upisati osoba koja
je završila odgovarajuću srednju školu u trajanju od najmanje tri godine.

Visoko učilište koje ustrojava dodiplomski stručni studij utvrđuje koja
je srednja škola odgovarajuća za upis na studij te utvrđuje uvjete upisa
za pristupnike koji nemaju odgovarajuću srednju školu iz stavka 3. ovoga
članka.

Iznimno, dodiplomski umjetnički studij može upisati i osoba koja nije
završila odgovarajuću srednju školu, uz uvjet da je završi do kraja druge
godine studija."

Članak 18.

U članku 35. stavak 3. mijenja se i glasi:

"Stručni dodiplomski studij traje najmanje dvije godine."

U stavku 4., drugom retku, iza riječi: "znanosti" dodaju se riječi:
"(magistarski studij)", a u retku četvrtom iza riječi: "znanosti" dodaju
se riječi: "(doktorski studij)".

Članak 19.

U članku 38. stavku 3. dodaje se nova rečenica koja glasi:

"Iznimno, obveze studenata mogu biti i veće ako se radi o povećanoj
praktičnoj nastavi, o čemu posebnu odluku donosi ministar."

Stavak 4. mijenja se i glasi:

"Nastava na izvanrednom dodiplomskom studiju može trajati najviše za
polovicu vremena duže od vremena utvrđenog za nastavu na redovitom studiju."

U stavku 6. iza riječi: "kulture" dodaje se zarez i riječi: "kao i terenska
nastava".

Članak 20.

U članku 39. stavak 1. mijenja se i glasi:

" Nastavne programe donose stručna vijeća sveučilišta i veleučilišta.
Nastavne programe visoke škole donosi nastavničko vijeće visoke škole.
"

Iza stavka 1. dodaju se novi stavci 2. i 3. koji glase:

"Visoka škola je dužna kod novih programa studija i kod bitnijih promjena
nastavnih programa koji utječu na povećanje ili smanjenje novčane potpore
javne visoke škole zatražiti suglasnost Ministarstva. O ponuđenim programima
Nacionalno vijeće daje prethodno mišljenje Ministarstvu.

Stručna vijeća sveučilišta ili veleučilišta dužna su prethodno zatražiti
suglasnost Ministarstva ako se nastavnim programima javnih visokih učilišta
povećava ili smanjuje novčana potpora visokih učilišta."

Dosadašnji stavci 2. i 3. postaju stavci 4. i 5.

Članak 21.

U članku 40. stavku 2. riječ: "statutom" zamjenjuje se riječima: "općim
aktom".

Članak 22.

U članku 42. stavku 3. riječi: "visokom učilištu" zamjenjuju se riječju:
"studiju".

Članak 23.

U članku 50. iza stavka 1. dodaje se novi stavak 2. koji glasi:

"Predmet završnog rada (magistarskog rada, disertacije) koji nije obranjen
u roku deset godina, od dana prihvaćanja teme rada, podliježe ponovnom
postupku prihvaćanja."

Dosadašnji stavak 2. postaje stavak 3.

U dosadašnjem stavku 3., koji postaje stavak 4., riječi: "odvojenim
izvješćima" zamjenjuju se riječju: "izvješću".

U dosadašnjem stavku 4., koji postaje stavak 5., riječi: " statutom
sveučilišta, veleučilišta ili visoke škole" zamjenjuju se riječima: "općim
aktom visokog učilišta koje ustrojava i izvodi studij".

Članak 24.

U članku 51. stavak 1. mijenja se i glasi:

"Izradbi i obrani disertacije izvan doktorskog studija može pristupiti
osoba koja je stekla akademski stupanj magistra znanosti i objavila najmanje
jedan znanstveni rad u časopisima s priznatom medjunarodnom recenzijom
ili najmanje godinu dana sudjelovala u istraživačkom radu visokog učilišta
ili znanstvenoistraživačkog instituta."

Iza stavka 1. dodaje se novi stavak 2. koji glasi:

"Časopisi s priznatom medjunarodnom recenzijom iz stavka 1. ovoga članka
odredjuju se prema odredbama posebnog zakona koji uredjuje znanstvenoistraživačku
djelatnost."

Iza dosadašnjeg stavka 2., koji postaje stavak 3., dodaju se stavci
4., 5. i 6. koji glase:

"Doktorat znanosti oduzima se ako se utvrdi da je doktorska disertacija
bila prisvojeno znanstveno djelo ili krivotvorina.

Oduzimanje doktorata znanosti provodi se na temelju zahtjeva ovlaštenog
stručnog vijeća i u postupku koji odgovara postupku stjecanja doktorata,
u skladu s odredbama statuta sveučilišta koje je dodijelilo doktorat.

Oduzimanjem doktorata znanosti gube se i zvanja za čije stjecanje je
jedan od uvjeta doktorat znanosti."

U dosadašnjem stavku 3., koji postaje stavak 7., iza riječi: "stjecanja"
dodaju se riječi: "i oduzimanja".

Iza stavka 7. dodaje se stavak 8. koji glasi:

"Na oduzimanje magisterija znanosti odgovarajuće se primjenjuju odredbe
stavaka 4., 5., 6. i 7., ovoga članka o oduzimanju doktorata znanosti."

Članak 25.

U članku 59. stavku 4. riječ: "studiraju" zamjenjuje se riječima: "će
studirati".

Iza stavka 4. dodaje se stavak 5. koji glasi:

"Odluka o upisu donosi se uz prethodnu suglasnost ministra glede broja
studenata koji će studirati uz potporu Ministarstva."

Članak 26.

U članku 62. stavku 1. riječ: "istu" zamjenjuje se riječju: "tu".

Iza stavka 1. dodaje se novi stavak 2. koji glasi:

"Redoviti student na visokom učilištu u sastavu sveučilišta može, prema
vlastitom izboru upisati i polagati predmete studija na drugom visokom
učilištu u sastavu sveučilišta, u skladu s općim aktom visokog učilišta."

Dosadašnji stavci 2., 3. i 4. postaju stavci 3., 4. i 5.

Članak 27.

U članku 64. stavku 1. riječi: "Prava i" brišu se i stavak počinje riječju:
"Obveze", a iza riječi: "djeteta" stavlja se zarez i dodaju riječi: "za
vrijeme duže bolesti".

Članak 28.

U članku 65. riječi: "prema članku 42. stavku 3. ovoga Zakona" brišu
se.

Članak 29.

U članku 66. stavku 1. riječ: "ovim" briše se.

Stavak 2. mijenja se i glasi:

"Predstavnici studenata daju mišljenje o svim općim aktima koji se odnose
na prava i obveze studenata."

U stavku 3. iza riječi: "uređuje se" dodaju se riječi: "posebnim zakonom
i".

Članak 30.

U članku 67. dodaje se stavak 2. koji glasi:

"Pobliže uvjete za zapošljavanje redovitih studenata iz prethodnog stavka
ovoga članka propisuje ministar."

Članak 31.

U članku 68. riječi: "statutom visokog učilišta" zamjenjuju se riječima:
"posebnim zakonom".

Članak 32.

U članku 70. dodaje se stavak 2. koji glasi:

"Visoko učilište, uz uvjete utvrđene općim aktom, iznimno može odobriti
osobi iz stavka 1. podstavka 3. ovoga članka nastavak studija uz plaćanje
troškova studija."

Članak 33.

U članku 73. stavku 7. iza riječi: "članka" briše se točka i dodaju
riječi: "a nastavu mogu izvoditi i nastavnici izabrani u znanstveno-nastavna
zvanja".

Članak 34.

U članku 74. stavku 3. iza riječi: "znanstvene" dodaje se riječ: "stručne"
i zarez, a iza riječi: "područja" briše se zarez i dodaju se riječi: "i
struke" a riječi: "uspješno vođene magistarske ili doktorske radove", brišu
se.

Članak 35.

U članku 75. riječ: "područje" zamjenjuje se riječju: "polje".

Članak 36.

U članku 76. stavku 2. iza riječi: "zvanje" dodaju se riječi: "ako dade
svoju pismenu suglasnost".

Iza stavka 3. dodaje se novi stavak 4. koji glasi:

"Nastavnik zadržava zvanje i nakon isteka vremena na koje je izabran,
najduže do završetka postupka izbora u isto ili više znanstveno-nastavno
zvanje."

Iza novog stavka 4. dodaje se stavak 5. koji glasi:

"Nastavniku izabranom na izbornu funkciju, a koji je zadržao pravo izvođenja
nastave na visokom učilištu, tijekom trajanja izborne funkcije, ali ne
dulje od 4 godine, na njegov zahtjev, ne teče rok za provođenje postupka
reizbora."

Dosadašnji stavak 4. postaje stavak 6.

Članak 37.

U članku 83. riječi: "i može biti izabran samo jedanput" brišu se.

Iza stavka 1. dodaje se stavak 2. koji glasi:

"Nastavnik može biti ponovo izabran u isto nastavno zvanje predavača
ako ima radove objavljene poslije zadnjeg izbora."

Članak 38.

U članku 85. stavku 1. riječi: "dodiplomskih studija" brišu se.

Iza stavka 3., dodaju se stavci 4. i 5. koji glase:

"Nastavnik u nastavnom zvanju predavača ili višeg predavača može biti
izabran za izvodjenje nastave samo iz onih predmeta na sveučilišnim studijima
za koje je to izričito propisano nastavnim planom i programom.

Posebnom odlukom fakultetskog vijeća, priznatom stručnjaku ili umjetniku
može se dodijeliti naslovno nastavno zvanje.".

Članak 39.

U članku 86. stavak 1. mijenja se i glasi:

"Stručno vijeće visokog učilišta može povjeriti izvedbu dijela ili cijelog
nastavnog predmeta nastavniku, znanstveniku, stručnjaku ili umjetniku izvan
visokog učilišta, kao i nastavniku iz drugog visokog učilišta."

Iza stavka 1. dodaje se novi stavak 2. koji glasi:

"Izvođenje vježbi može se povjeriti suradniku izvan visokog učilišta."

Dosadašnji stavak 2. postaje stavak 3.

Dosadašnji stavak 3., koji postaje stavak 4., mijenja se i glasi:

"Ako osobe iz stavka 1., 2. i 3. ovoga članka nisu izabrane u znanstveno-nastavno,
nastavno, odnosno suradničko zvanje, može ih se izabrati u znanstveno-nastavno,
nastavno ili suradničko zvanje po postupku utvrđenim ovim Zakonom i statutom
i dodijeliti im to zvanje kao naslovno zvanje bez obveze sklapanja ugovora
o radu."

Članak 40.

U članku 87. stavku 2. iza riječi: "suradnik" briše se točka i dodaju
se riječi: "i asistent visoke škole".

Članak 41.

U članku 89. iza stavka 2. dodaje se novi stavak 3. koji glasi:

"Na umjetničkim akademijama za mlađeg asistenta, asistenta, i višeg
asistenta može biti izabran magistar umjetnosti ili osoba koja je upisala
trogodišnji poslijediplomski umjetnički studij, odnosno osoba koja ima
sposobnosti i dostignuća koja odgovaraju uvjetima za stjecanje suradničkih
zvanja utvrdjenih ovim Zakonom."

Dosadašnji stavak 3. postaje stavak 4.

Dosadašnji stavak 4., koji postaje stavak 5., mijenja se i glasi:

"Mlađi asistent i asistent biraju se, jedanput na istom visokom učilištu,
na vrijeme od četiri godine, a viši asistent na vrijeme od tri godine."

Iza stavka 5. dodaje se stavak 6. koji glasi:

"Za asistenta visoke škole na vrijeme od pet godina može biti izabrana
osoba sa završenim poslijediplomskim studijem."

Dosadašnji stavak 5. postaje stavak 7.

Iza stavka 7. dodaje se stavak 8. koji glasi:

"Ženama izabranim na mjesto mlađeg asistenta, asistenta i višeg asistenta
vrijeme porodnog dopusta ne računa se u vrijeme predviđeno u stavcima 5.
i 6. ovoga članka."

Članak 42.

U članku 95. stavak 3. mijenja se i glasi:

"Rektorski zbor na prijedlog stručnih vijeća sveučilišta utvrđuje uvjete
za koja su znanstvena i stručna područja visoka učilišta ovlaštena za izbor
i davanje mišljenja u postupku izbora."

Iza stavka 3. dodaje se stavak 4. koji glasi:

"Na temelju uvjeta iz stavka 3. ovoga članka, ministar ovlašćuje visoka
učilišta za izbor i davanje mišljenja u postupku izbora za određena znanstvena
i stručna područja."

Članak 43.

U članku 99. stavku 1. riječ: "uređuje" zamjenjuje se riječju: "propisuje",
a iza riječi: "Rektorski zbor" stavlja se točka, a riječi: "posebnim aktom
na prijedlog stručnih povjerenstava" brišu se.

Stavak 2. mijenja se i glasi:

"Mišljenje da li predloženik u postupku izbora ispunjava minimalne uvjete
za izbor u znanstveno-nastavna te nastavna zvanja stručnom vijeću visokog
učilišta koje provodi izbor daje matično povjerenstvo."

Iza stavka 2. dodaju se novi stavci 3., 4., 5. i 6., koji glase:

"Matično povjerenstvo dužno je dati mišljenje iz stavka 2. ovoga članka
u roku tri mjeseca od uredno podnesenog zahtjeva. Ako matično povjerenstvo
u propisanom roku ne da nikakvo mišljenje smatrat će se da je predloženik
u postupku izbora ispunio minimalne uvjete za izbor u znanstveno-nastavno
ili nastavno zvanje. Propisani rok ne teče u razdoblju od 15. srpnja do
31. kolovoza.

Polovicu članova matičnih povjerenstava imenuje Rektorski zbor, a drugu
polovicu i predsjednika imenuje ministar.

Stručne poslove za matično povjerenstvo osigurava Ministarstvo.

Ministar uz pribavljeno mišljenje Rektorskog zbora propisuje način rada,
broj matičnih povjerenstava, broj članova matičnih povjerenstava te vrijeme
na koje se imenuju članovi matičnih povjerenstava."

Dosadašnji stavci 3., 4. i 5., postaju stavci 7., 8. i 9.

Članak 44.

U članku 101. dodaje se novi stavak 1. koji glasi:

"Nastavniku u nastavnom ili znanstveno-nastavnom zvanju prestaje ugovor
o radu po završetku školske godine u kojoj navršava 65 godina života.".

Dosadašnji stavak 1. postaje stavak 2.

U dosadašnjem stavku 2., koji postaje stavak 3., riječi: "stavka 1."
zamjenjuju se riječima: "stavka 2.".

Iza stavka 3. dodaje se stavak 4. koji glasi:

"U slučajevima iz stavka 3. ovoga članka kod nastavnika kojem se produžuje
ugovor o radu na jednu godinu nije potrebno provesti postupak izbora u
zvanje prije isteka roka na koji je izabran."

U dosadašnjem stavku 3., koji postaje stavak 5., riječi: "stavka 1."
zamjenjuju se riječima: "stavka 2.".

Članak 45.

U članku 102. dodaje se novi stavak 1. koji glasi:

"Nastavnici,suradnici i znanstvenici s punim radnim vremenom
na visokom učilištu mogu, uz prethodnu suglasnost dekana, raditi za drugog
poslodavca najviše do još jedne trećine punog radnog vremena."

Dosadašnji stavci 1. i 2. postaju stavci 2. i 3.

Članak 46.

U članku 103. stavku 1. podstavku 3. iza riječi: " izabran u " dodaju
se riječi: "isto ili".

Iza stavka 1. dodaje se stavak 2. koji glasi:

"Znanstvenik, nastavnik ili suradnik, kojemu je otkazan ugovor o radu
jer je u javnom natječaju izabrana druga osoba, ima prava koja zakon predvidja
za slučaj redovitog otkaza ugovora o radu."

Članak 47.

U članku 105. stavku 2. iza podstavka 5. dodaje se novi podstavak 6.
koji glasi:

"- razrješuje dekana dužnosti na zahtjev sveučilišnog senata te postavlja
vršitelja dužnosti dekana".

Dosadašnji podstavci 6., 7., 8. i 9. postaju podstavci 7., 8., 9. 10.

U dosadašnjem podstavku 10., koji postaje podstavak 11., iza riječi:
"sveučilištu," dodaju se riječi: "uz suglasnost Ministarstva".

U dosadašnjem podstavku 11., koji postaje podstavak 12., iza riječi:
"sveučilišta" dodaju se riječi: "kao posebne sastavne dijelove ukupnog
ustroja radnih mjesta na sveučilištu,"

U dosadašnjem podstavku 12., koji postaje podstavak 13., riječ: "proračun"
zamjenjuje se riječima: "prijedloge proračuna", a iza riječi: "Zakona"
dodaje se nova rečenica koja glasi: "Nakon usvojenog proračuna za visoko
školstvo, upravno vijeće usklađuje odobreni proračun sveučilišta prema
preporuci Vijeća za novčanu potporu visokog školstva."

Dosadašnji podstavak 13. postaje podstavak 14.

U stavku 3. na kraju teksta umjesto točke stavlja se zarez i dodaju
se riječi: "a kad te odluke utječu na povećanje troškova rada, dužno je
zatražiti prethodnu suglasnost Ministarstva.".

Članak 48.

U članku 106. stavku 4. iza riječi: "senat" dodaju se riječi: "iz redova
znanstveno-nastavnih djelatnika sveučilišta ili visokih učilišta u sastavu
sveučilišta".

U stavku 8. briše se točka i dodaju riječi: "bez prava odlučivanja".

Članak 49.

Članak 108. mijenja se i glasi:

"Za rektora može biti izabran nastavnik sveučilišta u znanstveno-nastavnom
zvanju redovitog profesora.

Rektor se bira na vrijeme od četiri godine, a ista osoba može biti izabrana
za rektora najviše dva puta uzastopce.

Kandidate za rektora predlažu stručna vijeća visokih učilišta u sastavu
sveučilišta i stručna vijeća sveučilišnih odjela.

Postupak prikupljanja prijedloga kandidata provodi upravno vijeće sveučilišta.

Rektora izabire sveučilišni senat tajnim glasovanjem, za rektora je
izabran predloženik koji je dobio natpolovičnu većinu glasova svih članova
senata.

Ako nijedan od predloženika u prvome krugu ne dobije natpolovičnu većinu
glasova svih članova senata, u drugome krugu bira se između one dvojice
koji su u prvome krugu dobili najveći broj glasova.

Ako ni u drugome krugu nijedan od dvojice predloženika ne dobije natpolovičnu
većinu glasova svih članova senata, postupak kandidiranja i izbora se ponavlja.

Postupak kandidiranja i izbora rektora pobliže se uređuje statutom sveučilišta,
u kojem se precizno utvrđuju rokovi, a vrijeme propisano za prikupljanje
prijedloga iz stavka 3. i 4. ovoga članka ne može biti kraće od dva mjeseca."

Članak 50.

Iza članka 108. dodaje se članak 108a. koji glasi:

Članak 108a.

Rektor može biti razrješen dužnosti prije isteka roka iz stavka 2. članka
108. ovoga Zakona:

- ako ne ispunjava dužnosti rektora,

- ako prekrši zakonske ili podzakonske propise ili odredbe statuta ili
općih akata sveučilišta,

- ako zlouporabi položaj rektora,

- ako svojim ponašanjem povrijedi ugled dužnosti koju obnaša,

- ako izgubi sposobnost obavljanja dužnosti.

Odluku o pokretanju postupka razrješenja donosi sveučilišni senat.

O razrješenju odlučuje sveučilišni senat tajnim glasovanjem.

Postupak razrješenja pobliže se uređuje statutom sveučilišta."

Članak 51.

U članku 110. stavku 1. riječi: "fakulteta i umjetničkih akademija"
zamjenjuju se riječima: "visokih učilišta u njegovu sastavu".

Članak 52.

U članku 111. iza podstavka 10. dodaje se novi podstavak 11. koji glasi:

"- ovlašćuje visoka učilišta za ustrojavanje i izvedbu poslijediplomskih
znanstvenih studija, uz prethodno pribavljeno mišljenje Nacionalnog vijeća
za visoku naobrazbu."

Dosadašnji podstavci 11., 12. i 13. postaju podstavci 12., 13. i 14.

Iza dosadašnjeg podstavka 14., koji postaje podstavak 15., dodaje se
podstavak 16. koji glasi:

"- odlučuje o pokretanju postupka razrješenja dekana u slučajevima nezakonitih
izbora ili isteka mandata."

Dosadašnji podstavak 15. postaje podstavak 17.

Članak 53.

U članku 114. iza stavka 6. dodaju se novi stavci 7. i 8. koji glase:

"Ako upravno vijeće sveučilišta u roku od dva mjeseca od uredno podnesenog
zahtjeva ne uskrati suglasnost, smatra se da je dalo suglasnost.

Rješenje upravnog vijeća kojim se uskraćuje suglasnost na izbor dekana

mora biti obrazloženo."

Dosadašnji stavak 7. postaje stavak 9.

Iza stavka 9. dodaje se novi stavak 10. koji glasi:

"Ako se novi dekan ne izabere do isteka mandata postojećem dekanu ili
se utvrdi da je tekući mandat nepropisan, upravno vijeće imenovat će za
vršitelja dužnosti dekana osobu koja ispunjava propisane uvjete, za vrijeme
tekuće školske godine."

Dosadašnji stavci 8. i 9. postaju stavci 11. i 12.

Članak 54.

U članku 115. stavku 1. iza riječi: "pomažu" dodaju se riječi: "tajnik
i".

U stavku 2. iza riječi: "Broj" dodaju se riječi: "tajnika i", a iza
riječi: "uvjeti" dodaju se riječi: "i rokovi".

Članak 55.

U članku 116. stavku 2. iza riječi: "predstavnici" dodaje se riječ:
"studenata".

Članak 56.

U članku 119. stavku 1. iza riječi: "škole" točka se zamjenjuje zarezom
i dodaju se riječi: "nastavnik u zvanju redovitog profesora ili izvanrednog
profesora."

U stavku 2. iza riječi: "vijeće" točka se zamjenjuje zarezom i dodaju
se riječi: "koje na vrijeme od četiri godine imenuje osnivatelj, na način
i u skladu s aktom o osnivanju i statutom."

Članak 57.

U članku 121. dodaje se novi stavak 1. koji glasi:

"Visokom školom izvan veleučilišta upravlja upravno vijeće koje imenuje
osnivatelj, na način i u skladu s aktom o osnivanju i statutom.

Dosadašnji stavak 1., koji postaje stavak 2., mijenja se i glasi:

"Čelnik i voditelj visoke škole je dekan. Za dekana može biti izabran
nastavnik visoke škole u znanstveno-nastavnom zvanju ili nastavnom zvanju
profesora visoke škole."

U dosadašnjem stavku 2., koji postaje stavak 3., riječi: "stručno vijeće"
zamjenjuju se riječima: "nastavničko vijeće kao stručno vijeće", a riječi:
"daje Rektorski zbor" zamjenjuju se riječima: "izvan visokog učilišta daje
Ministarstvo uz prethodno mišljenje Nacionalnog vijeća".

Dosadašnji stavak 3. postaje stavak 4.

Članak 58.

U članku 124. dodaju se stavci 1., 2. i 3. koji glase:

"Ustanovama čija djelatnost osigurava cjelovitost i potrebni standard
sustava visoke naobrazbe upravlja upravno vijeće od pet članova koje imenuje,
na vrijeme od dvije godine, upravno vijeće visokog učilišta."

Dva člana upravnog vijeća imenuju se s liste koju predlaže ministar,
jedan član s liste koju predlaže ravnatelj ustanove iz prethodnog stavka,
jedan član s liste koju predlaže rektor te jedan član s liste koju predlažu
studenti na način propisan posebnim zakonom.

Predsjednika upravnog vijeća biraju članovi izmedju sebe."

Dosadašnji stavak 1. postaje stavak 4.

Članak 59.

U članku 126. stavku 1. podstavak 1. briše se.

U podstavku 2., koji postaje podstavak 1., iza riječi: "propisuje" dodaje
se riječ: "minimalne".

Dosadašnji podstavak 4., koji postaje podstavak 3., mijenja se i glasi:

"- utvrđuje uvjete za koja su znanstvena i stručna područja visoka učilišta
ovlaštena za izbor i davanje mišljenja u postupku izbora".

Dosadašnji podstavak 3., postaje podstavak 2., a dosadašnji podstavci
5. 6. i 7. brišu se.

Iza stavka 2. dodaje se stavak 3. koji glasi:

"Odluke iz stavka 1. podstavka 1. i 2. ovoga članka objavljuju se u
"Narodnim novinama."

Članak 60.

U članku 128. stavku 3. briše se točka i dodaju se riječi: "ili osobe
koje on odredi."

Članak 61.

U članku 130. stavku 2., riječi: "može biti razriješen" zamjenjuju se
riječima: "razriješit će se".

Iza podstavka 1. dodaje se novi podstavak 2. koji glasi:

"- obnaša poslove koji su prema Poslovniku iz članka 132. stavka 2.
ovoga Zakona nespojivi sa članstvom u Nacionalnom vijeću".

Dosadašnji podstavci 2., 3. i 4., postaju podstavci 3. 4. i 5.

Članak 62.

U članku 131. stavak 2. mijenja se i glasi:

"Nacionalno vijeće osobito:

- predlaže osnove ukupne politike u području visokog školstva,

- vrednuje stanje u visokom školstvu na temelju ocjene kakvoće visokih
učilišta i nastavnih programa studija, sa stajališta međunarodne usporedivosti
i hrvatskog narodnog interesa,

- daje mišljenje stručnom vijeću sveučilišta o izvedbi i ustrojstvu
poslijediplomskih znanstvenih studija,

- sudjeluje u postupku utvrđivanja nužne kakvoće za davanje vjerodostojnica,

- daje inicijativu za donošenje ili promjene propisa u području visokog
školstva."

Iza stavka 2. dodaju se stavci 3. i 4. koji glase:

"Nacionalno vijeće uz suglasnost ministra daje preporuke o temeljnim
odrednicama naobrazbe učitelja razredne nastave i predmetnih nastavnika.

Nacionalno vijeće daje Ministarstvu:

- mišljenje i poticaj za uvodjenje novih ili ukidanje postojećih programa,
studija ili visokih učilišta,

- mišljenje o predloženim nastavnim programima kod uvođenja programa
novih studija,

- mišljenje o potrebi osnutka visokih učilišta,

- mišljenje o ispunjenju osnovnih standarda vrsnoće za ustrojstvo i
izvedbu studija, te obavlja i druge poslove utvrđene ovim Zakonom."

Članak 63.

U članku 132. dodaje se novi stavak 1. koji glasi:

"Nacionalno vijeće radi i odlučuje na sjednicama."

Dosadašnji stavci 1., 2. i 3. postaju stavci 2., 3. i 4.

Članak 64.

U članku 133. stavak 1. mijenja se i glasi:

"Periodično utvrdjivanje nužne kakvoće i učinkovitosti nastavnog, znanstvenog
te stručnog rada pokreće Ministarstvo, u pravilu, svakih pet godina."

Iza stavka 2. dodaje se novi stavak 3. koji glasi:

"Nacionalno vijeće sudjeluje u postupku vrednovanja i utvrđivanja nužne
kakvoće za davanje vjerodostojnice."

Dosadašnji stavci 3. i 4. postaju stavci 4. i 5.

Dosadašnji stavak 5., koji postaje stavak 6., mijenja se i glasi:

"Ministarstvo može pokrenuti postupak periodičnog utvrđivanja nužne
kakvoće i učinkovitosti nastavnog, znanstvenog te stručnog rada i prije
isteka roka iz stavka 5. ovoga članka."

U dosadašnjem stavku 6., koji postaje stavak 7. briše se točka i dodaju
se riječi: "radi davanja mišljenja".

Dosadašnji stavak 7. briše se.

Članak 65.

U članku 134. stavku 1. riječ: "rezultata" zamjenjuje se riječju: "ishoda".

Iza stavka 3. dodaje se stavak 4. koji glasi:

"Ako Nacionalno vijeće ne da svoju preporuku u roku od tri mjeseca od
primitka ishoda vrednovanja, Ministarstvo će donijeti odluku bez preporuke."

Članak 66.

U članku 136. stavku 2. iza riječi: "svom radu" briše se točka i dodaju
se riječi: "i o stanju u visokom školstvu".

Članak 67.

U članku 148. stavku 3. i članku 152. stavku 2. riječi: "dinarsku protuvrijednost
iznosa 5.000 DEM" zamjenjuju se riječima: "20.000 kuna."

Članak 68.

U članku 162. stavak 3. mijenja se i glasi:

"Nastavnici u znanstveno-nastavnom zvanju docenta, izvanrednog profesora
ili redovitog profesora, birani u to zvanje u skladu s odredbama Zakona
o usmjerenom obrazovanju ("Narodne novine", br. 11/91. - pročišćeni tekst)
koji u ponovnom izboru ne ispune uvjete za izbor u isto ili više zvanje
zadržavaju to zvanje pet godina od dana stupanja na snagu Zakona o visokim
učilištima ("Narodne novine", br. 96/93.)."

Iza stavka 3. dodaje se novi stavak 4. koji glasi:

"S nastavnicima iz stavka 3. ovoga članka koji ne ispune uvjete za izbor
u isto ili više zvanje po odredbama ovoga Zakona može se bez raspisa natječaja
sklopiti ugovor o radu na određeno vrijeme, najduže do 3. studenog 1998.
godine."

Dosadašnji stavak 4., koji postaje stavak 5., mijenja se i glasi:

"Nastavnici u znanstveno-nastavnom zvanju redovitog profesora koji su
ponovno izabrani u znanstveno-nastavno zvanje redovitog profesora prema
odredbama ovoga Zakona, stječu to zvanje kao trajno."

Članak 69.

U članku 163. stavak 1. mijenja se i glasi:

"Znanstvenici izabrani u znanstveno-istraživačko zvanje po odredbama
Zakona o znanstvenoistraživačkoj djelatnosti ("Narodne novine", br. 14/86.)
koji u ponovnom izboru ne ispune uvjete za izbor u isto ili više zvanje
zadržavaju to zvanje pet godina od stupanja na snagu Zakona o visokim učilištima
("Narodne novine", br. 96/93.)."

Iza stavka 1. dodaje se novi stavak 2. koji glasi:

"Do isteka roka iz stavka 1. ovoga članka znanstvenici su dužni steći
uvjete za izbor u više ili isto zvanje po odredbama ovoga Zakona."

Dosadašnji stavak 2. postaje stavak 3.

Dosadašnji stavak 3. briše se.

Članak 70.

U članku 165. dodaje se stavak 2. koji glasi:

"Iznimno, nastavnici iz stavka 1. ovoga članka mogu biti ponovno izabrani
u znanstveno-nastavna zvanja po odredbama ovoga Zakona."

Članak 71.

Članak 168. stavak 2. mijenja se i glasi:

"Poslijediplomski studiji i postupci stjecanja doktorata znanosti koji
su započeti prije stupanja na snagu ovoga Zakona okončat će se prema postupku
i u rokovima utvrđenim prema propisima koji su bili na snazi do stupanja
na snagu ovoga Zakona."

Članak 72.

Iznimno, do početka školske 1998/99. godine, uz uvjete koje utvrđuje
visoko učilište, dodiplomski studij iz članka 25. i 26. Zakona o visokim
učilištima ("Narodne novine", br. 96/93., 34/94., 21/95. i 48/95.) mogu
upisati i osobe koje imaju odgovarajuću srednju školsku ili srednju stručnu
spremu.

Članak 73.

Do donošenja posebnog zakona o stručnim nazivima i akademskim stupnjevima,
osobe koje su završile medicinski i stomatološki fakultet nakon stupanja
na snagu Zakona o visokim učilištima ("Narodne novine", 96/93., 34/94.,
21/95. i 48/95.) stječu stručni naziv doktor medicine, odnosno doktor stomatologije.

Članak 74.

U svim odredbama Zakona o visokim učilištima ("Narodne novine", br.
96/93., 34/94., 21/95. i 48/95.) u kojima se pojavljuju riječi: "redovni"
i "djelatnik" zamjenjuju se riječima: "redoviti" i "zaposlenik", u odgovarajućem
padežu.

Članak 75.

U roku od 30 dana od dana stupanja na snagu ovoga Zakona senati sveučilišta
iz članka 146. Zakona o visokim učilištima ("Narodne novine", br. 96/93,
34/94., 21/95. i 48/95.), i ministar dužni su predložiti listu predloženika
za imenovanje članova upravnog vijeća sveučilišta.

Ako senati sveučilišta i ministar ne predlože liste iz stavka 1. ovog
članka, liste će osnivatelju predložiti Odbor za izbor, imenovanja i upravne
poslove Zastupničkog doma Sabora Republike Hrvatske.

Članak 76.

Upravno vijeće sveučilišta u čijem se sastavu nalazi ustanova čija djelatnost
osigurava cjelovitost i potrebni standard sustava visoke naobrazbe dužno
je imenovati upravno vijeće te ustanove u roku od 30 dana od dana stupanja
na snagu ovoga Zakona.

Upravno vijeće sveučilišta imenovat će jednog predstavnika studenata
u upravno vijeće ustanove čija djelatnost osigurava cjelovitost i potrebni
standard sustava visoke naobrazbe nakon donošenja posebnog zakona kojim
će se urediti način izbora studentskih predstavnika te djelokrug njihova
rada.

Do dana imenovanja predstavnika studenata prema stavku 2. ovoga članka,
upravno vijeće ustanove, čija djelatnost osigurava cjelovitost i potrebni
standard sustava visoke naobrazbe, upravlja bez predstavnika studenata.

Članak 77.

S danom ustroja matičnih povjerenstava prema odredbama ovoga Zakona
prestaju s radom povjerenstva koja su sudjelovala u postupku izbora u znanstveno-nastavna
i nastavna zvanja.

Postupci izbora osoba u znanstveno-nastavna i nastavna zvanja započeti
prije stupanja na snagu ovoga Zakona dovršit će se po odredbama Zakona
o visokim učilištima ("Narodne novine", br. 96/93., 34/94., 21/95. i 48/95.),
osim ako odredbe ovoga Zakona nisu povoljnije za osobe u postupku izbora.

Članak 78.

Sveučilišta će u roku od tri mjeseca od dana stupanja na snagu ovoga
Zakona uskladiti statute s odredbama ovoga Zakona.

Fakulteti, umjetničke akademije, ustanove i druge pravne osobe u sastavu
sveučilišta uskladit će svoje statute u roku od dva mjeseca od dana usklađivanja
statuta sveučilišta.

Članak 79.

Stupanjem na snagu ovoga Zakona prestaje važiti odredba članka 4. Zakona
o izmjenama i dopunama Zakona o visokim učilištima ("Narodne novine", br.
48/95.).

Članak 80.

Nacionalno vijeće je dužno do 1. listopada 1999. godine na način utvrđen
Zakonom o visokim učilištima ("Narodne novine", br. 96/93., 34/94., 21/95.
i 48/95.) provesti postupak vrednovanja postojećih visokih učilišta te
prijedlog putem Ministarstva dostaviti Vladi Republike Hrvatske, koja će
Saboru Republike Hrvatske podnijeti prijedlog odluke o preobrazbi sustava
javnih visokih učilišta.

Članak 81.

Visoka policijska škola u sastavu Policijske akademije Ministarstva
unutarnjih poslova u školskoj godini 1996/97. nastavlja s radom kao javna
Visoka policijska škola.

Članak 82.

Studenti koji su započeli studij na Visokoj policijskoj školi u sastavu
Policijske akademije Ministarstva unutarnjih poslova prije početka školske
godine 1996/97. imaju pravo završiti studij na javnoj Visokoj policijskoj
školi po programima i uvjetima koji su bili na snazi kad su upisali prvu
godinu studija.

Diplome i potvrdnice stečene na Visokoj policijskoj školi u sastavu
Policijske akademije Ministarstva unutarnjih poslova, do dana stupanja
na snagu ovoga Zakona, izjednačavaju se s diplomama i potvrdnicama iz članka
54. stavka 1. Zakona o visokim učilištima ("Narodne novine", br. 96/93.,
34/94., 21/95. i 48/95.).

Članak 83.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Zakona o visokim učilištima.

Članak 84.

Ovaj Zakon stupa na snagu osmoga dana od dana objave u "Narodnim novinama".

Klasa: 602-04/96-01/02

Zagreb, 29. ožujka 1996.

ZASTUPNIČKI DOM

SABORA REPUBLIKE HRVATSKE

Predsjednik Zastupničkog doma Sabora

**akademik Vlatko Pavletić**, v. r.

Zakon, NN 29/1996-575